«Ոչինչ չի կատարվել, համարեք, որ այսօր իմ տրամադրությունն այդպիսին է, և ես այն չկարողացա կառավարել, ինչը իմ մասին այդքան էլ լավ չի խոսում։ Կաշխատեմ այսուհետ իմ հույզերն ավելի լավ կառավարել»,- պատասխանելով մեր հարցին՝ ասաց ՊԵԿ նախագահը։ ՈՒ թեև անցած հինգշաբթի մեզ հետ ճեպազրույցում ասել էր, թե իրենք կապ չունեն օֆշորների ուսումնասիրության հետ, այնուհանդերձ մեկ շաբաթ անց օֆշորային բացահայտումներ ՊԵԿ-ի կողմից եղան։ Խոսքը, իհարկե, ԱԺ պատգամավոր, ԴԱՀԿ-ի նախկին պետ Միհրան Պողոսյանի օֆշորային խաղերի մասին է։ Ի՞նչ էր փոխվել մեկ շաբաթում, կամ ինչու՞ մեկ շաբաթ առաջ պարոն Անանյանը չցանկացավ պատասխանել մեր հարցին։ Իսկ մենք կրկին պնդեցինք` օֆշորները պետբյուջեին վնաս են հասցնում, հնարավո՞ր է, որ այդ դաշտում քաղաքականությունը վերանայվի։